|  |  |  |
| --- | --- | --- |
| **Komisija za knjižnični sistem UM** |  | **7. redna seja** |
| **Vodja sestanka:** dr. Zdenka Petermanec**Zapisnik:** Borut Gaber, dr. Zdenka Petermanec |  | Datum: 25. 3. 2021Ura: 13.00 – 15.00 |

**Zapisnik 7. redne seje**

**Prisotni**: dr. Zdenka Petermanec (UKM), Nevenka Balun (FZV), Anita Breceljnik (FOV), Mojca Garantini (FF), red. prof. dr. Dragica Haramija (PeF), dr. Vesna Mia Ipavec (FL), doc. dr. Tadeja Kraner Šumenjak (FKBV), Ines Luetić Gusel (EPF), doc. dr. Blaž Markelj (FVV), Mojca Markovič (FERI), doc. dr. Uroš Maver (MF), dr. Jerneja Prostor (PF), doc. dr. Peter Šenk (FGPA), izr. prof. dr. Simon Špacapan (FS), David Mikek (ŠS UM), Sanja Čahuk (ŠS UM), Urška Udovč (ŠS UM)

mag. Dunja Legat (UKM), Borut Gaber (UKM), Mojca Žuželj Ogrizek (UKM), Sandra Kurnik Zupanič (UKM), Bojan Oštir (UKM)

**Odsotni:** prof. dr. Irena Ban (FKKT), doc. dr. Andrej Dobovišek (FNM), Tanja Druks Ralinovski (FT), izr. prof. dr. Zdravko Praunseis (FE)

**Dnevni red**:

1. Potrditev dnevnega reda
2. Pregled in potrditev osnutkov zapisnikov 6. redne seje (z dne 12. 11. 2020) in 1. korespondenčne seje (z dne 18. 11. 2020)
3. Poročilo o delu Komisije za knjižnični sistem UM za 2020
4. Načrt dela Komisije za knjižnični sistem UM za 2021
5. Pravilnik o splošnih pogojih poslovanja knjižnic UM
6. Poročilo o nabavi e-virov za 2021 za Univerzo v Mariboru
7. Pošiljanje člankov po e-pošti iz fondov knjižnic UM – pravne dileme
8. C3/Izposoja – novosti
9. Razdelitev prispevka za knjižnice za študijsko leto 2021/22
10. Razno

**Ad. 1: Potrditev dnevnega reda**

Ob začetku seje je prisotnih 17 od 21 predstavnikov članic UM oz. ŠS UM. Seja je sklepčna.

**SKLEP 1.1**: Člani KISUM so potrdili dnevni red 7. redne seje.

O sklepu je glasovalo ZA 17 članov. Sklep je sprejet.

**Ad. 2: Potrditev zapisnika 6. redne seje z dne 12. 11. 2020 in 1. korespondenčne seje (z dne 18. 11. 2020)**

**SKLEP 2.1**: Člani KISUM so potrdili zapisnik 6. redne seje z dne 12. 11. 2020 in 1. korespondenčne seje (z dne 18. 11. 2020).

O sklepu je glasovalo ZA 17 članov. Sklep je sprejet.

**Ad. 3: Poročilo o delu Komisije za knjižnični sistem UM za 2020**

Predsednica komisije dr. Zdenka Petermanec je članom KISUM predstavila poročilo o delu komisije in načrt dela za leto 2021.

**SKLEP 3.1**: Člani KISUM so potrdili poročilo o delu Komisije za knjižnični sistem UM za 2020.

O sklepu je glasovalo ZA 17 članov. Sklep je sprejet.

**Ad. 4: Načrt dela Komisije za knjižnični sistem UM za 2021**

**SKLEP 4.1** Člani KISUM so potrdili načrt dela Komisije za knjižnični sistem UM za 2021.

O sklepu je ZA glasovalo 17 članov. Sklep je sprejet.

**Ad. 5: Pravilnik o splošnih pogojih poslovanja knjižnic UM**

Knjižnice članic UM in UKM delujejo v okviru knjižničnega sistema univerze in imajo skupno bazo članov, zato je del poslovanja enoten v vseh knjižnicah UM. S krovnim pravilnikom želimo urediti enoten način poslovanja, odnose med knjižnicami ter odnose med knjižnicami in uporabniki.

Podrobnejše pogoje poslovanja in specifične storitve pa knjižnice urejajo v svojih pravilnikih oz. knjižničnih redih.

**SKLEP 5.1:** Komisija za knjižnični sistem imenuje Delovno skupino za pripravo Pravilnika o splošnih pogojih poslovanja knjižnic UM v sestavi 3 predstavnikov UKM in 2 predstavnikov visokošolskih knjižnic UM, in sicer: Sandra Kurnik Zupanič, Maja Jelen, Mojca Žuželj Ogrizek, Mojca Markovič in Natalija Orešek.

O sklepu je glasovalo ZA 17 članov. Sklep je sprejet.

**SKLEP 5.2:** Delovna skupina pripravi predlog Pravilnika o splošnih pogojih poslovanja knjižnic UM do 30. 8. 2021 in ga predloži v obravnavo Komisiji za knjižnični sistem UM.

O sklepu je glasovalo ZA 17 članov. Sklep je sprejet.

**Ad. 6: Poročilo o nabavi e-virov za 2021 za Univerzo v Mariboru**

Mag. Dunja Legat je predstavila poročilo o nabavi elektronskih virov za leto 2021 in realizacijo programske opreme za leto 2021.

**SKLEP 6.1:** Člani KISUM so se seznanili s poročilom o nabavi e-virov s programsko podporo za leto 2021. UKM. Ravnateljica dr. Zdenka Petermanec bo poročilo predstavila na kolegiju dekanov.

O sklepu je glasovalo ZA 17 članov. Sklep je sprejet.

[Opomba: Sejo je zapustil doc. dr. Uroš Maver (MF). Prisotnih je 16 od 21 predstavnikov članic UM oz. ŠS UM. Seja je sklepčna. Doc. dr. Uroš Maver (MF) je glasoval korespondenčno.]

**Ad. 7: Pošiljanje člankov po e-pošti iz fondov knjižnic UM – pravne dileme**

UKM je v času veljavnih ukrepov za zajezitev COVID-19 prilagodila knjižnične storitve. Ena od teh je spletno naročilo kopij člankov iz fonda knjižnice za člane knjižnic UM za študijske in raziskovalne namene. V zvezi z Zakonom o avtorskih in sorodnih pravicah so se pojavile nekatere dileme.

**SKLEP 7.1:** Komisija za knjižnični sistem se je seznanila z vidiki pravnih dilem glede pošiljanja člankov po e-pošti. Predlagamo, da se ohrani in v knjižnicah UM poenoti obstoječa praksa.

O sklepu je glasovalo 17 članov, od tega jih je 15 glasovalo ZA, 2 članici sta bili PROTI. Sklep je sprejet.

[Opomba: Sejo je zapustil doc. dr. Blaž Markelj (FVV). Prisotnih je 15 od 21 predstavnikov članic UM oz. ŠS UM. Seja je sklepčna. Doc. dr. Uroš Maver (MF) je glasoval korespondenčno.]

**Ad. 8: C3/Izposoja – novosti**

IZUM je na podlagi predlogov za nadgradnjo, ki so bili usklajeni na KISUM-u, posredoval poročilo o realizaciji oz. načrtu realizacije predlogov.

**SKLEP 8.1:** Člani Komisije za knjižnični sistem UM se seznanijo z realizacijo predlogov za nadgradnjo programske opreme COBISS3/Izposoja, ki jih v sodelovanju s knjižnicami izvaja IZUM.

O sklepu je glasovalo ZA 16 članov. Sklep je sprejet.

**Ad. 9: Razdelitev prispevka za knjižnice za študijsko leto 2021/22**

V skladu s 7. členom Navodil o prispevkih in vrednotenju stroškov na Univerzi v Mariboru (Štev.: N 19/2010-41 AG) predlaga ravnateljica UKM Upravnemu odboru UM višino vsakoletnega prispevka za knjižnice ter njegovo razdelitev med knjižnicami članic UM in UKM. Strokovni svet UKM je na 20. redni seji potrdil nespremenjeno višino prispevka za knjižnice tudi v študijskem letu 2021/2022, to je 8,00 EUR.

**SKLEP 9.1:** V skladu s 7. členom *Navodil o prispevkih in vrednotenju stroškov na Univerzi v Mariboru* člani KISUM-a soglašamo s predlogom ravnateljice dr. Zdenke Petermanec za razdelitev prispevka za knjižnice članic UM in UKM v študijskem letu 2021/2022 v višini 3,70 EUR za članice UM in 4,30 EUR za UKM.

O sklepu je glasovalo 16 članov, od tega jih je 15 glasovalo ZA, 1 članica je bila PROTI. Sklep je sprejet.

**Ad. 10: Razno**

/

 dr. Zdenka Petermanec,

 predsednica KISUM

V vednost:

* članom KISUM
* Upravni odbor Univerze v Mariboru (višina in delitev prispevka za knjižnice)